ถ้าถามว่า Evernote ไว้ใจได้มากน้อยแค่ไหน มีความปลอดภัยหรือไม่  เสี่ยงที่ข้อมูลสำคัญของเราจะโดนแฮ็กหรือเปล่า ก็ต้องบอกเลยว่า คุณไม่ต้องกังวลใจใดๆ เพราะ Evernote นั้นค่อนข้างมีความปลอดภัยพอสมควร จากประสบการณ์การใช้งานของใครหลายๆ คน รวมถึงตัวผู้เขียนเอง ต่างก็พูดเป็นเสียงเดียวกันว่า Evernote นั้นใช้งานคุ้มมากๆ เมื่อเกิดความผิดปกติใดๆ ขึ้น อย่างเช่น มีคนพยายามลักลอบเข้าถึงการใช้งานบัญชีของคุณหรือข้อมูลของคุณ Evernote จะแจ้งให้ผู้ใช้งานทราบทันทีทันใด เพื่อให้ผู้ใช้ทำการเปลี่ยนรหัสผ่านอย่างเร่งด่วน อย่างไรก็ตาม เพื่อการใช้งานที่ปลอดภัย เราอยากแนะนำให้คุณตั้งรหัสผ่านที่คาดเดาได้ยาก เพราะถึงแม้ว่า Evernote จะปลอดภัย แต่ก็ควรป้องกันไว้จะก่อนดีกว่า